El 23 de març de 2005 es publicava el primer número del butlletí electrònic RECERCAT.
10 anys després, la publicació es consolida com a una eina al servei de la comunicació de la recerca d'excel·lència i de la tasca que estan duent a terme universitats, empreses, centres, grups i personal investigador a Catalunya.
En les set edicions de les convocatòries ICREA Acadèmia del període 2008-2014 s'ha reconegut l'excel·lència de 141 investigadors (78,8 %) i 38 investigadores (21,2 %).
La Generalitat i les universitats catalanes impulsen el programa Parla3 amb l'objectiu que, a partir d'aquest curs 2014-2015, els graduats de nou accés obtinguin, en els propers quatre anys, una certificació de nivell B2.2 d'una tercera llengua, que pot ser l'anglès, el francès, l'alemany o l'italià.
El programa inclou diverses modalitats d'ajuts econòmics per obtenir aquest certificat i posa a disposició dels futurs graduats els instruments per formar-se i acreditar aquest nivell.
Segons un estudi de la Hertie School of Governance de Berlín, els països amb els nivells d'innovació més elevats són també els que tenen més i millors mecanismes per controlar la corrupció.
Així, la capacitat del sector privat per innovar té una forta correlació amb el control que es fa de la corrupció.
Les principals organitzacions de recerca, i fins a 27 premis Nobel, en una sèrie de cartes (tant públiques com confidencials) enviades els últims mesos al president de la Comissió Europea critiquen que la multimilionària injecció de diners en l'economia europea del pla Juncker es dugui a terme, parcialment, a costa de la ciència.
Un estudi demostra que les diferents oscil·lacions de les ones cerebrals tenen un rol important en la comunicació entre les diferents parts del cervell; concretament s'ha estudiat la comunicació entre dues parts que són bàsiques en l'aprenentatge: l'hipocamp (HPC) i l'escorça prefrontal (PFC).
L'objectiu d'aquesta missió és respondre algunes preguntes que els científics es fan sobre l'heliosfera: com sorgeix el vent solar i com afecta el sistema solar.
En concret, es realitzaran estudis d'alta resolució del nostre Sol i l'heliosfera interior per entendre millor, i fins i tot per predir, el comportament complex del Sol.
S'espera que la nau espacial s'enlairi del cap Canaveral l'octubre del 2018 i es preveu que la missió duri set anys.
Un equip d'investigadors i enginyers del sincrotró ALBA ha treballat amb l'empresa Alibava Systems i membres de l'Institut de Microelectrònica de Barcelona (IMB-CNM CSIC) per desenvolupar un detector de radiació que permet mesurar de manera precisa la intensitat del feix de llum de sincrotró quan s'està realitzant un experiment.
Aquesta eina permet saber si l'experiment es desenvolupa correctament i assegura la qualitat de les dades obtingudes, alhora que redueix la durada de l'experiment.
L'objectiu general del dispositiu REMPARK és determinar i quantificar, amb una alta fiabilitat, els diversos símptomes associats als estats motors que presenta la malaltia i fer-ne un seguiment de l'evolució en temps real.
Posteriorment, aquesta informació es facilitarà al metge, a fi de millorar la prescripció de la medicació.
Científics de la Universitat Politècnica de Catalunya (UPC) han calculat com es podria modificar la trajectòria d'alguns asteroides per acostar-los a la Terra perquè servissin de ports o bases de les naus espacials o de font de recursos minerals amb aplicacions diverses, tant a la Terra com a l'espai.
La fontarnauita és un nou mineral descobert per experts de la Facultat de Geologia de la Universitat de Barcelona (UB) que va ser trobat a l'oest de Turquia, en un dels jaciments del miocè més importants del món en borats minerals.
El mes de febrer passat es va presentar aquest nou mineral en un acte en aquesta universitat.
Científics de l'Institut de Recerca Biomèdica (IRB Barcelona) han trobat la manera de traspassar la barrera hematoencefàlica per transportar al cervell diversos fàrmacs que d'altra manera no arribarien a tractar certes malalties.
L'equip de químics de l'IRB Barcelona ja està estudiant la seva aplicació mèdica i, juntament amb investigadors clínics, estan preparant teràpies per al glioblastoma —el càncer cerebral més agressiu en adults—, l'atàxia de Friedreich —una malaltia neurodegenerativa hereditària— i pròximament per a un tipus de càncer cerebral infantil.
En una setmana gran de resultats per a la recerca mèdica de Catalunya, la tercera setmana del mes de febrer, van coincidir tres estudis publicats a la revista The New England Journal of Medicine (NEJM): un estudi de medicina tropical liderat per l'Hospital Clínic de Barcelona (amb investigadors del CRESIB), un altre de càncer de mama liderat per l'Hospital Vall d'Hebron (mitjançant investigadors del VHIO) i un tercer sobre dermatologia pediàtrica, en què hi participa de manera destacada l'Hospital de la Santa Creu i Sant Pau.
Aquesta coincidència és una mostra de la creixent projecció internacional de la investigació mèdica que s'està fent a Catalunya.
En aquest blog es poden trobar recursos per treballar contes infantils a l'aula des d'una visió científica.
El projecte pretén ser una nova eina de divulgació científica per als més petits, una nova manera de treballar els contes que es fan servir a l'escola i a casa.
L'Escola de la Natura de Parets del Vallès ha programat tres sessions d'astronomia i quatre tallers de natura en família dirigits al públic infantil d'entre 6 i 10 anys
El Festival de Ciència, Tecnologia i Innovació aquest any avança la seva celebració a la setmana del 24 al 26 d'abril amb un tema vertebrador: aprofitant que el 2015 és l'Any Internacional de la Llum, aquest element s'erigeix com a protagonista del festival amb un enfocament transversal.
La Institució CERCA i la Residència d'Investigadors organitzen el cicle de conferències Cracks de la Recerca per Fabricar el Futur per apropar a la ciutadania la recerca que duen a terme.
Eth Holet (pronunciat com Er Ulet ) és una aplicació mòbil multiplataforma (Android, iOS i HTML5) que permet seguir itineraris de natura de la Vall d'Aran gràcies a aquest follet.
Amb aquesta aplicació, l'usuari deixa que el follet es connecti al GPS del telèfon mòbil i el guiï en diverses excursions en què el patrimoni natural i aquàtic és el protagonista.
Amb l'objectiu d'incentivar i reconèixer el treball dels investigadors en els camps de la biomedicina i les ciències de la salut, s'ha obert la convocatòria del 10è Premi Banc Sabadell a la Investigació Biomèdica, al qual poden accedir totes les especialitats mèdiques, tant en recerca bàsica com aplicada.
Amb l'objectiu d'apropar la producció científica de la Universitat Pompeu Fabra de Barcelona (UPF) als mitjans de comunicació i les empreses, aquesta institució ha posat en marxa la seva Guia d'experts i un portal de producció científica.